Jāņtārpiņš (seriāls)

"Jāņtārpiņš" () ir ASV zinātniskās fantastikas televīzijas seriāls, kura režisors un scenārija autors ir Džoss Vidons.Firefly (TV Series 2002) — IMDb  Vidons kopā ar Timu Mainīru ir arī seriāla izpildproducents. Seriāla darbība norisinās 2517. gadā, pēc cilvēku ienākšanas jaunā zvaigžņu sistēmā, un seko Firefly klases kosmosa kuģa Serenity apkalpes piedzīvojumiem. Galvenie aktieri atveido deviņus Serenity iemītniekus. Vidons seriālu apzīmēja kā "deviņus cilvēkus, kas skatās kosmosa melnumā un redz deviņas dažādas lietas."

Seriālā atainota cilvēku grupas dzīve, daži no kuriem cīnījās pilsoņu kara zaudētāju pusē, un tagad pelna iztiku sabiedrības nomalē kā daļa no zvaigžņu sistēmas kolonistu kultūras. Šajā nākotnē vienīgās divas izdzīvojušās lielvaras, ASV un Ķīna, apvienojās, veidojot centrālo federālo valdību, ko sauc par Aliansi, kā rezultātā notika abu kultūru saplūšana. Saskaņā ar Vidona redzējumu, "nekas nemainīsies nākotnē: tehnoloģija attīstīsies, bet mums joprojām būs tādas pašas politiskās, morālās un ētiskās problēmas kā šodien."Whedon, Serenity: Relighting the Firefly, DVD extra

Seriāla "Jāņtārpiņš" pirmizrāde ASV notika Fox kanālā . Līdz decembra vidum Firefly vienai sērijai bija vidēji 4,7 miljoni skatītāju un tas ierindojās 98. vietā Nīlsena reitingos. To atcēla pēc tam, kad tika pārraidītas 11 no 14 saražotajām sērijām. Neskatoties uz salīdzinoši īso seriāla pastāvēšanas laiku pēc DVD izdošanas tas guva lielus pārdošanas apjomus, un tam ir liels fanu pulks. Seriāls 2003. gadā ieguva Primetime Emmy balvu par izciliem vizuālajiem efektiem. TV Guide seriālu ierindoja 5. vietā starp 2013. gada 60 atceltajiem seriāliem.Roush, Matt (June 3, 2013). "Cancelled Too Soon". TV Guide. pp. 20—21.

Pēc seriāla panākumiem Vidons un Universal Pictures izveidoja filmu ""Serenity": Kauja par nākotni" (Serenity, 2005), kas ir tiešs seriāla turpinājums. "Jāņtārpiņa" franšīzi paplašināja arī citos plašsaziņas līdzekļos, tostarp komiksos un lomu spēlē.

 Atsauces 

 Ārējās saites 

Kategorija:ASV televīzijas seriāli